《文所殿下赐韵和答》
明代·葛昕

拥节遥临帝子乡，皇华犹自愧星郎。一从波浥天潢润，顿觉风生玉殿香。

金谷春光空秀丽，梁园词赋迈寻常。赓歌白雪应难和，一曲巴音对别觞。

作者简介：明济南府德平（今山东临邑县）人，字幼明，号龙池。以荫为都督府都事，迁工部屯田郎中，曾裁惜薪司炭额百余万，汰厂司内官五百余人。官至尚宝司卿。有《集玉山房稿》。